
B7‑0534/2011
Europa-Parlamentets beslutning om forberedelse af mødet i Det Europæiske Råd den 23. oktober 2011

Europa-Parlamentet,

–
der henviser til talen om Unionens tilstand af 28. september 2011,

–
der henviser til forretningsordenens artikel 110, stk. 2,

1. finder, at det kommende Europæiske Råd har stor betydning og at det definitivt og beslutsomt skal vise vejen frem; 

2. opfordrer formanden for Kommissionen til at fremlægge en altomfattende plan indbefattet en klar køreplan, der opstiller de enkelte faser for gennemførelsen;

3. fastholder, at en sådan plan skal baseres udelukkende på Fællesskabsmetoden og skal indbefatte anvendelsen af de eksisterende EU-institutionelle ordninger;

4. fremhæver nødvendigheden af, at en sådan plan har en klar tidsplan, således at den kan genoprette tilliden og vise vejen frem; 

5. mener, at en sådan plan som minimum bør indeholde følgende elementer: 

· en EU-plan for genkapitaliseringen af de europæiske banker,

· EFSF og den fremtidige ESM underlægges Fællesskabsmetoden og der foretages en vurdering af, om de til rådighed stående og planlagte metoder vil være tilstrækkelige til at bringe statsgældskrisen under kontrol,

· en konkret EU-plan for vækst, investeringer og beskæftigelse, der også omfatter projektobligationer,

· måder til forbedring af medlemsstaternes bestræbelser på at samordne og harmonisere visse dele af deres skattesystemer, herunder foranstaltninger mod skattesvig og skatteunddragelse,

· et forslag til en hurtigere og stærkere mekanisme, der kan sætte Kommissionen i stand til at håndhæve den etablerede EU-ret for det indre marked i medlemsstaterne, 

· en økonomisk regering for euroområdet baseret på Fællesskabsmetoden,

· forslag til færdiggørelse af den gennemgribende revision af finansmarkedsreglerne, således at EU’s økonomi gøres mere modstandsdygtig over for fremtidige kriser,

· en rapport om etableringen af et system for fælles udstedelse af EU-statsobligationer på grundlag af solidarisk hæftelse inden udgangen af 2011. Formålet med sådanne euroværdipapirer er at styrke den finanspolitiske disciplin og øge stabiliteten i euroområdet via markederne samt, ved at drage fordel af den øgede likviditet, at sikre, at de medlemsstater, der har de højeste kreditstandarder, ikke kommer til at lide under højere rentesatser;

6. indskærper, at den demokratiske legitimitet og ansvarlighed ved sådan en plan såvel som enhver tilknyttet foranstaltning skal sikres gennem inddragelse af Europa-Parlamentet, især i forbindelse med etableringen af en økonomisk regering;

7. vil vurdere resultaterne af mødet i Det Europæiske Råd på baggrund af ovenstående;

8. pålægger sin formand at sende denne beslutning til Det Europæiske Råd og Kommissionen.

